Rygte: iPhone 13 præsenteres den 14. september

Ifølge et nyt rygte, præsenteres iPhone 13-serien den 14. september, med mulighed for forudbestilling den 17.

Apples årlige iPhone-event ser ud til at blive skudt i gang i september måned igen, efter introduktionen af iPhone 12 blev udskudt forrige år. I 2020 blev iPhone 12-serien nemlig først præsenteret i oktober, hvilket var grundet Covid-19, som forsinkede produktionen.

I år er Apple dog efter sigende tilbage på sporet, med en præsentation den 14. september, ifølge et nyt rygte. Den kinesiske webshop/website IT Home, hævder nemlig, at iPhone 13-serien præsenteres den 14. september, hvor forudbestilling åbner op den 17. september.

iPhone 13 bliver muligvis dyrere

Der er dog også dårlig nyhed. Apple vil efter sigende hæve priserne på iPhone 13-serien, grundet stigende priser på mikrochips. TSMC (Taiwan Semiconductor Manufacturing Company) som står for produktionen af Apples A-chipsets, hæver nemlig priserne, ifølge en rapport fra Digitimes. Derfor skal man være forberedt på, at iPhone 13-serien muligvis bliver dyrere end forgængerne.

Hvad byder de kommende iPhones på?

iPhone 13-lineup’en vil bestå af fire størrelser, ligesom før. Her kan vi forvente at se en iPhone 13, iPhone 13 Mini, iPhone 13 Pro og iPhone 13 Pro Max. Skærmstørrelsen forventes også at være næsten den samme, som på iPhone 12-serien, men Face ID på fronten fylder mindre. Alle modellerne siges også at være en anelse tykkere, hvilket giver plads til et større batteri. Sidst men ikke mindst tyder det på, at iPhone 13 Pro/Pro Max får en 120Hz LTPO-skærm, hvor opdateringsfrekvensen kan justeres dynamisk, for at spare på strømmen.

Læs mere om hvad vi kan forvente at se fra Apple i den kommende måneds tid: Bloomberg: En måned til Apple-bonanza

Rygterne skal som altid tages med et gran salt, indtil Apple kommer med en officiel udmelding.

Læs også: Samsung Galaxy S21 FE er lækket igen

Rygte: iPhone 13 præsenteres den 14. september